06/11/2013 | Administración LocalMunicipal
Outes
Regulamento municipal do servizo de axuda no fogar

O Concello de Outes, en cumprimento do que dispón o artigo 70.2 da Lei 7/1985, do 2 de abril, reguladora das bases de réxime local, publica o Regulamento municipal do servizo de axuda no fogar, que aprobou o Pleno da Corporación na sesión do 29 de agosto de 2013 e que se expuxo ao público por medio de anuncio na páxina dixital da Corporación e no Boletín oficial da Provincia da Coruña nº 171, do 9 de setembro do 2013, sen que se presentasen suxestións ou reclamacións. O texto é como segue: Esta norma regula a organización e funcionamento do servizo municipal de axuda no fogar do Concello de Outes. As disposicións deste regulamento son aplicables ao servizo de axuda no fogar que se desenvolve no ámbito territorial do municipio de Outes.1. O servizo de axuda no fogar é un servizo público de carácter local que lles ofrece un conxunto de atencións ás persoas ou unidades de convivencia no propio domicilio para facilitar o desenvolvemento e a permanencia no seu contorno habitual.2. O servizo de axuda no fogar préstalles un conxunto de atencións ás persoas no seu domicilio, desde unha perspectiva integral e normalizadora, en situacións en que teñan limitada a súa autonomía persoal ou en casos de desestruturación familiar. Son obxectivos do servizo de axuda no fogar: a) Mellorar a calidade de vida das persoas usuarias. b) Posibilitar a permanencia das persoas no seu contorno de convivencia habitual. c) Favorecer e potenciar a autonomía persoal no propio domicilio. d) Manter, mellorar e recuperar as redes de relación familiar e social. e) Previr situacións de dependencia ou exclusión social. f) Retardar ou evitar a institucionalización. g) Reforzar a solidariedade e potenciar o voluntariado social.1. De conformidade coa valoración técnica realizada en cada caso polos servizos sociais, no marco do servizo de axuda no fogar pódense prestar os seguintes tipos de atención de carácter básico: a) Atencións de carácter persoal para realizar as actividades básicas da vida diaria como: - Asistencia para erguerse e deitarse. - Apoio no coidado e hixiene persoal, así como para vestirse. - Control do réxime alimentario e axuda, se é o caso, para alimentarse. - Supervisión, cando proceda, das rutinas de administración de medicamentos prescritas por facultativos. - Apoio para cambios posturais, mobilizacións e orientación espacio-temporal. - Apoio a persoas afectadas por problemas de incontinencia. b) Atencións de carácter persoal para realizar outras actividades da vida diaria como: - Compaña fóra do fogar para acudir a consultas ou tratamentos. - Apoio nas xestións necesarias e urxentes. c) Atención das necesidades de carácter doméstico e da vivenda como: - Limpeza e mantemento da hixiene e salubridade da vivenda. - Compra de alimentos e outros produtos de uso común. - Preparación dos alimentos. - Lavado e coidado da roupa. - Coidados básicos da vivenda. Este tipo de atención poderá ser facilitado en parte, se é o caso, por programas específicos de lavandaría ou alimentación a domicilio. d) Atencións de carácter psicosocial e educativo: intervencións técnico-profesionais formativas e de apoio ao desenvolvemento das capacidades persoais, á afectividade, á convivencia e á integración na comunidade así como á mellora da estruturación familiar.2. Con carácter complementario, o servizo de axuda no fogar pode incorporar, entroutros, os seguintes tipos de atención: a) Actividades de compaña, socialización e desenvolvemento de costumes saudables. b) Atención a distancia mediante dispositivos de teleseguimento, teleasistencia e similares. c) Adaptacións funcionais do fogar. d) Servizo de podoloxía. e) Servizo de fisioterapia.3. Pódense integrar, ademais, dentro do servizo de axuda no fogar, determinadas atencións e actividades que se desenvolvan fóra do domicilio do usuario, sempre que de acordo coa prescrición técnica sobre o contido do servizo incidan de maneira significativa na posibilidade de permanencia no fogar e na mellora da autonomía e calidade de vida.4. En todo caso, as atencións prestadas terán un carácter de reforzo e non substitutivo das propias capacidades do usuario ou doutras persoas do seu contorno inmediato, de xeito que se falicite e promova a súa autonomía.5. Non forman parte das actuacións do servizo: a) A realización de actividades domésticas que non estean incluídas no proxecto de intervención e no acordo de servizo. b) Actuacións, que polo seu carácter sanitario, deban ser realizadas por persoal facultativo.1. O Servizo de axuda no fogar está aberto a todos os cidadáns ou unidades de convivencia para as que, de acordo coa valoración técnica da persoa responsable do servizo, sexa un recurso idóneo.2. Daráselles prioridade no acceso ao servizo ás persoas que teñan un dereito recoñecido de atención dentro do sistema de autonomía e atención á dependencia.3. As persoas destinatarias deberán estar empadronadas e tre residencias efectiva no municipio de Outes. Os usuarios do servizo, no marco dos dereitos que con carácter xeral lles recoñece a lexislación aplicable sobre servizos sociais e, se é o caso, sobre o procedemento administrativo común, terán dereito: 1) A seren tratadas co respecto debido á súa dignidade, intimidade e autonomía.2) A accederen e utilizaren o servizo en condicións de igualdade e non discriminación.3) A recibiren unha atención individualizada e adaptada ás súas necesidades, coa calidade e duración determinadas en cada caso.4) A recibiren unha información rápida, suficiente, veraz e comprensible sobre os recursos e as prestacións do sistema galego de servizos sociais, así como a seren asistidos e orientados nos trámites tocantes ao acceso aos demais sistemas de benestar social.5) A teren asignada un profesional de referencia que actúe como interlocutoro principal e que asegure a coherencia da intervención.6) A coñeceren a organización e o regulamento do servizo.7) Ao tratamento confidencial dos seus datos de acordo coa Lei orgánica 15/1999, do 13 de decembro, de protección de datos de carácter persoal.8) A coñeceren a situación do seu expediente.9) A seren informadas, de maneira clara e precisa, sobre a intervención prevista e a elixir libremente, no marco da capacidade do sistema e logo da valoración técnica, o tipo de medidas ou de recursos adecuados para o seu caso, así como a participar na toma de decisións que modifiquen o proceso de intervención acordado.11) Á calidade dos servizos recibidos e a presentaren queixas e suxestións á persoa coordinadora do servizo.12) Ao respecto dos seus dereitos lingüísticos, garantindose en calquera caso o desenvolvemento das actividades do servizo desde unha oferta positiva do idioma galego. Os usuarios, no marco dos deberes que con carácter xeral se establecen no artigo 7 da Lei 13/2008, de servizos sociais de Galicia, e, se é o caso, na lexislación vixente sobre o procedemento administrativo común, terán os seguintes deberes: 1) Cumprir as normas, requisitos e procedementos para o acceso aos diferentes servizos.2) Facilitar a información precisa e veraz sobre as circunstancias determinantes para o acceso e utilización dos servizos, así como comunicarlle ao persoal de referencia os cambios de circunstancias familiares, sociais ou financeiras que sexan relevantes para asignar, modificar, suspender ou extinguir as prestacións ou servizos.3) Cumprir coas condicións do servizo e, en concreto, facilitar e colaborar nas tarefas do persoal ao seu cargo, poñendo ao seu dispor, cando se trate dun servizo realizado no domicilio, os medios materiais necesarios.4) Colaborar co persoal encargado do seu caso e, en concreto, acudir ás entrevistas programadas, seguir as orientacións e participar nas actividades incluídas no servizo, centro ou programa en función das súas capacidades e nos termos acordados en cada caso.5) Manter unha actitude positiva de colaboración coas persoas profesionais dos servizos sociais comunitarios e participar activamente no proceso pautado de mellora, autonomía persoal e inserción social.6) Facilitar e cooperar no seguimento, avaliación e inspección do servizo.7) Respectar a dignidade persoal e profesional das persoas que lles presten o servizo, así como respectar os límites das súas obrigas laborais.8) A comunicar, con dez días de antelación, en circunstancias ordinarias e previsibles, calquera ausencia temporal que poida impedir ou dificultar a execución dos servizos que, se fose o caso, se prestasen no seu domicilio.1. Son causas de extinción do Servizo de axuda no fogar: a) A renuncia escrita do usuario. b) O cambio de programa individual de atención ou de proxecto de intervención que signifique o de asignación de recurso e a súa incompatibilidade co servizo de axuda no fogar. c) O traslado definitivo da súa residencia a outro municipio. d) O falecemento da persoa usuaria. e) O incumprimento dos deberes e obrigas establecidas para os usuarios na prestación do servizo. f) A falta reiterada de pagamento do servizo. g) En xeral, a desaparición das causas que motivaron a prestación do servizo.2. Con carácter xeral, a variación das circunstancias que se tiveron en conta para conceder o servizo pode dar lugar á modificación das condicións de prestación nas que foi concedido inicialmente.3. Cando se trate dun servizo asignado a persoas en situación de dependencia na correspondente resolución de Programa Individual de Atención, a iniciación dun expediente de extinción ou modificación das condicións de prestación deberáselle notificar en todo caso ao órgano competente que ditou aprobou aquel Programa.4. A extinción das condicións de prestación do servizo correspóndelle á Xunta de Goberno Local, previa tramitación do correspondente expediente, no que se oirá, se é o caso, á persoa interesada. Son causas de suspensión temporal do servizo, previo informe social da persoa coordinadora do servizo: a) A ausencia temporal do domicilio. Neste caso o servizo poderá suspenderse por un máximo de tres meses e a persoa usuaria deberá xustificar as causas que motivan a súa ausencia. b) A modificación temporal das causas que motivaron a necesidade do servizo. Poderá suspenderse o servizo mentres persista o cambio de circunstancias causante da suspensión, coa excepción das prazas vinculadas a un dereito exercido dentro do sistema de autonomía a atención á dependencia, no que cumprirá estar ao que dispón a normativa reguladora.1. O Concello de Outes xestionará directamente o Servizo de axuda no fogar. Non obstante, con carácter complementario, poderá contratar prestacións con suxeición á normativa reguladora de contratos do sector público.2. Sen prexuízo do apartado anterior, os servizos poderán ser prestados mediante fórmulas de colaboración institucional entre as administracións competentes ou por entidades de dereito público, de acordo coa lexislación vixente.1. O Concello disporá dun profesional de referencia, que actúe como coordinador do servizo, cunha cualificación mínima de diplomatura universitaria na área de servizos sociais. Se o número de usuarios é inferior a 50, o persoal técnico mínimo esixible cumprirá a ratio de 0,02 profesionais en cómputo de xornada completa por usuario. Nos demais casos aplicarase a seguinte táboa: 2. O persoal que presta a atención directa nos domicilios dos usuarios estará formado por auxiliares de axuda no fogar que, de se tratar de persoas en situación de dependencia valorada, contarán co título de formación profesional de grao medio de atención sociosanitaria ou equivalente (Rd 496/2003, do 2 de maio), ou co certificado de profesionalidade de atención sociosanitaria a persoas no domicilio ou equivalente (Rd 1379/2008, do 1 de agosto). 3. O persoal coordinador realizará o seguimento da prestación do servizo nos domicilios dos usuarios sempre que as circunstancias o esixan e, alomenos, con periodicidade bimestral. A supervisión coidará de que o contido das prestacións se axuste ao proxecto de intervención e ao acordo de servizo e quedará constancia dela no expediente individual.4. O Concello abrirá un expediente por cada usuario ou unidade de convivencia á que presta o servizo, no que constará alomenos: a) Un informe de avaliación inicial asinado por un traballador social da entidade titular do servizo. b) Un proxecto de intervención asinado polo técnico responsable, segundo o Anexo II desta ordenanza. c) Un acordo de servizo asinado entre o Concello e o usuario, segundo o anexo III desta ordenanza. d) Informes de seguimentos periódicos bimensuais ou extraordinarios, cando as circunstancias o aconsellen. O tratamento da información que conteñen os expedientes realizarase de acordo coa Lei 15/1999, do 13 de decembro, de protección de datos de carácter persoal. O acceso ao servizo de axuda no fogar municipal está suxeitos ás seguintes regras: 1. O acceso será prioritario e directo para as persoas ás que se les recoñecese a situación de dependencia e se lles asigne a axuda no fogar na correspondente resolución de programa individual de atención consonte a aplicación do programa de asignación de recursos. Para estes efectos, o Concello dará de alta ás persoas en agarda de acordo coa orde de prelación establecida no programa de asignación de recursos. As persoas para as que o programa individual de atención determine o servizo de axuda no fogar como recurso principal ou idóneo terán, en todo caso, preferencia sobre aquelas ás que se lles asigne o servizo de axuda no fogar como respiro do coidador.2. O acceso das persoas ás que non se lles tivese recoñecido a situación de dependencia ou que non teñan o dereito de acceso efectivo ao catálogo de servizos de atención á dependencia segundo o calendario de implantación que se establece na Lei 39/2006 resólvese en réxime de libre concorrencia, logo da prescrición técnica do profesional de referencia, con suxeición ao seguinte procdemento: a) Presentación da solicitude, segundo o anexo I desta ordenanza, dirixida ao alcalde no rexistro municipal do Concello, acompañada da seguinte documentación: 1) Fotocopia do DNI da persoa beneficiaria do servizo e das persoas que convivan no mesmo domicilio, de ser o caso.2) Fotocopia da tarxeta sanitaria da persoa solicitante.3) Certificado de convivencia.4) Informe médico ou clínico sobre o seu estado de saúde, segundo o anexo IV.5) Certificado de discapacidade e/ou certificado do grao e nivel de dependencia, de ser o caso.6) Xustificantes de ingresos da persoa solicitante e do resto dos membros da unidade de convivencia: a) fotocopia da última declaración da renda ou no seu defecto certificado de imputacións do IRPF expedido pola Axencia Tributaria. b) Certificados de todos os ingresos procedentes de salarios, pensións, subsidios e outros bens que posúan. c) Xustificante de aluguer de vivenda, de ser o caso. d) Calquera outra documentación que sexa requerida polo traballador/a social para a valoración do seu expediente. O Concello requirirá á persoa interesadas para que no prazo de dez días corrixa as deficiencias da solicitude coa advertencia de que, en caso de non facelo, serán arquivadas sen máis trámite como establece a lexislación reguladora do procedemento administrativo. b) As solicitudes presentadas serán avaliadas polo traballador social dos servizos sociais comunitarios do Concello que, trala correspondente visita domiciliaria, determinará mediante o informe técnico a idoneidade do servizo, así como a intensidade recomendable para cada caso concreto, tendo en conta todas as circunstancias de necesidade e a aplicación do baremo establecido para ese fin segundo o anexo III. c) O departamento de Servizos Sociais elaborará un Informe–proposta segundo o anexo II que será remitido ao órgano competente para dictar resolución. O prazo máximo para ditar a resolución será o de tres meses e, de ser favorable, producirá a alta no servizo. De non existir dispoñibilidade, a solicitude pasará á lista de agarda coa orde de prioridade determinada pola puntuación que obtivese na aplicación do baremo. No caso de empate da puntuación, atenderase por orde temporal da demanda. d) De concorreren circunstancias que aconsellen a intervención inmediata, a Alcaldía resolverá o expediente, á vista do informe-proposta do traballador social. Este informe expoñerá as causas que motiven a urxencia e a resolución ditada por esta vía estará vixente mentres perdurem as causas que a motivan. e) Para que se inicie a prestación será requisito previo asinar o acordo de servizo segundo o modelo establecido no anexo VI desta ordenanza (anexo III da Orde de 22 de xaneiro de 2009). f) Anualmente revisarase a lista de persoas beneficiarias do servizo coa finalidade de comprobar que se cumpren as condicións para a súa continuidade. Para a renovación anual do servizo, as persoas beneficiarias deberán presentar a documentación establecida no apartado a) deste artigo, a non ser que xa conste no seu expediente individual.1. A alta efectiva no servizo terá lugar no prazo máximo de unha semana des que á persoa usuaria se lle asignou o recurso no Programa de Asignación de Recursos na modalidade de dependencia ou des que se ditou a resolución da Alcaldía na modalidade de libre concorrencia. Para as persoas usuarias ás que se lles concede o servizo pola vía de urxencia, o prazo de alta terá lugar no prazo máximo de dous días.2. Previo ao inicio do servizo, o persoal técnico avaliará a situación concreta e consensuará coa persoa usuaria as actuacións e tarefas que se van desenvolver no domicilio. Designarase tamén ao profesional de referencia.3. O persoal de atención directa asígnase con base no perfil requirido para cada caso concreto e será obxecto de presentación ao usuario mediante unha unha visita domiciliaria. Se o beneficiario rexeitase ao auxiliar de axuda no fogar que se lle asigne sen causa xustificada, pasará á lista de espera ata que se lle asigne outro, sempre que sexa técnicamente posible. Os cambios no persoal técnico asignado e nos horarios de prestación do servizo comunicaránselle ao beneficiario seguindo en vigor o acordo asinado.4. O persoal técnico elaborará un proxecto de intervención, segundo o anexo V desta ordenanza (anexo II da Orde do 22 de xaneiro de 2009), que deberá conter: días da semana de atención, horario concreto no que se desenvolverá a prestación, identidade do persoal de atención directa responsable da execución do proxecto, obxectivos e tarefas no domicilio e seguimento efectivo da prestación no domicilio do usuario con carácter bimestral.5. Entregaráselle ao usuario unha copia da ordenanza municipal de axuda no fogar visada polo órgano competente e máis o documento que contén as tarefas que se desenvolverán no domicilio.6. Os usuarios serán informados da existencia dun libro de reclamacións, que estará á súa disposición para calquera queixa ou reclamación. Das queixas e reclamacións facilitaráselle unha copia ao usuario que a presente e o orixinal remitiráselle ao servizo de inspección no prazo de tres días, xunto cun informe do caso, consonte o artigo 6. i) do Decreto 254/2011, do 23 de decembro, que regula o réxime de rexistro, autorización, acreditación e inspección dos servizos sociais en Galicia.1. A intensidade do servizo determinarase, con carácter xeral, en horas mensuais de atención distribuidas en función das necesidades da persoa usuaria e do informe técnico.2. A intensidade do servizo de axuda no fogar para os usuarios do sistema de autonomía persoal e atención á dependencia virá determinada polo seu programa individualizado de atención. A súa aplicación horaria será flexible e conforme co proxecto de intervención de xeito que garanta a cobertura das necesidades de atención de carácter persoal na realización das actividades básicas da vida diaria relacionadas no artigo 4.1. a) da Orde de 22 de xaneiro de 2009, que regula o servizo de axuda no fogar, todos os días da semana.3. Nos outros casos, a intensidade do servizo determínase na prescrición realizada polo departamento e servizos sociais do Concello. O traballador social responsable da coordinación do servizo garantirá a supervisión do efectivamente prestado, que se realizará sempre que as circunstancias o esixan e alomenos con periodicidade bimensual. A través da supervisión revísanse e axústanse, se fose o caso, o contido das prestacións previstas no proxecto de intervención e no acordo de servizo. O resultado da supervisión recollerase no expediente persoal da persoa usuaria. O traballador social realizará unha visita ao domicilio da persoa usuaria, con estudo e valoración do caso, e elaborará un informe coas medidas adecuadas para solucionar a incidencia. O informe será incorporado ao expediente individual do usuario. O traballador social identificará a urxencia e a causa dela, e porá en marcha o dispositivo necesario para solucionar a situación creada.1. De ser preciso substituír o auxiliar de axuda no fogar, este feito comunicaráselle á persoa usuaria coa antelación necesaria, indicándolle a causa da substitución e, se é o caso, a súa duración.2. O traballador social visitará o domicilio da persoa usuaria para presentarlle o novo auxiliar e indicar as tarefas concretas que lle corresponden. As queixas serán comprobadas e valoradas polos traballadores sociais coordinadores do programa mediante entrevistas cos auxiliares de fogar e as persoas interesadas e, despois de obter unha información completa da problemática suscitada, intentarán a súa resolución coa adopción das medidas que sexan máis adecuadas.1. As entidades privadas contratadas para prestacións de axuda no fogar municipal mediante financiamento total ou parcial con fondos públicos ou que atendan a persoas usuarias derivadas do sistema de autonomía persoal e atención á dependencia manterán unha coordinación efectiva cos servizos sociais comunitarios básicos.2. Para ese efecto haberá un protocolo de comunicación ao departamento de servizos sociais do Concello das altas dos usuarios do servizo, ao que tamén lle remitirán unha copia do proxecto de intervención e dos informes de seguimento. Derrógase o regulamento municipal do servizo de axuda no fogar aprobado polo Pleno da Corporación na sesión do 27 de outubro do 2009 e publicado no Boletín oficial da provincia da Coruña nº 25, do 8.02.2010. Este regulamento entrará en vigor logo de que se publique no Boletín oficial da provincia da Coruña e transcurra o prazo de quince días ao que se refiren os artigos 70.2 e 65.2 da Lei 7/1985, do 2 de abril, reguladora das bases de réxime local.” Contra o antedito regulamento pódese interpoñer recurso contencioso administrativo perante a Sala correspondente do Tribunal Superior de Xustiza de Galicia no prazo de dous meses des que se publique este anuncio no Boletín oficial da Provincia da Coruña. Outes, 28 de outubro do 2013. O alcalde, Carlos E. López Crespo